Cetakan ukiyo-e menunjukkan yōkai, oleh Aotoshi Matsui
***Yōkai*** (妖怪, bermaksud "curiga", "misteri", atau "tidak masuk akal") merupakan makhluk dan semangat halus dipercayai dalam kalangan masyarakat Jepun yang berupa pelbagai rupa baik menyerupai haiwan mahupun manusia.

Secara umum, *Yōkai* mempunyai kuasa ghaib atau spiritual yang mana pertembungan mereka dengan manusia dianggap merbahaya. *Yōkai* juga memiliki perwatakan berbeza daripada manusia yang seringkalinya sukar untuk difahami.

Gambaran umum
-------------

Sesetengah *yōkai* cuba untuk mengelak daripada bertemu dengan manusia; mereka umumnya menduduki kawasan-kawasan terpencil yang jauh daripada kediaman manusia. *Yōkai* yang lain pula, malangnya, memilih untuk tinggal berdekatan kawasan petempatan manusia atas sifat mereka yang tertarik kepada manusia; mereka mungkin tertarik kepada ciri-ciri kediaman manusia yang selesa dan panas, ataupun minyak yang digunakan manusia untuk mencipta api. *Yōkai* secara tradisionalnya dikaitkan dengan api, arah timur laut serta musim panas, ketika mana waktu ini dunia manusia adalah paling dekat dengan dunia ghaib. *Yōkai* dan *obake* seringkali digambarkan dalam penyamaran yang melucukan namun tetap mengerikan.

Ahli pengkaji budaya rakyat Jepun dan sejarawan menggunakan istilah *yōkai* sebagai "**fenomena** ajaib atau ghaib kepada pemberi maklumat".

### Sejarah

Catatan pertama mengenai keberadaan makhluk halus ini mula muncul dalam *Shoku Nihongi* menerangkan upacara penyucian istana disebabkan yōkai (大祓、宮中にしきりに、妖怪あるためなり), namun ia ditafsirkan umum sebagai "fenomena ajaib".

Pada Zaman Edo, ramai artis, seperti Toriyama Sekien, telah mencipta *yōkai* yang dirujuk daripada budaya rakyat ataupun menerusi buah fikiran mereka sendiri, dan pada masa kini kebanyakan daripada *yōkai* ciptaan mereka ini (misalnya Kameosa dan Amikiri) tidak dianggap sekadar legenda.[*perlu rujukan*]

Perkembangan teknologi percetakan mewujudkan terbitan-terbitan yang memberikan gambaran jelas terhadap raksasa dan makhluk yang sebelum ini hanya disebutkan dalam tulisan; buku bergambar seperti *kibyoshi* (黄表紙) amat dikenali pada waktu ini. Gambaran-gambaran yokai turut menghiasi permainan seperti karuta sehingga dibiasakan dalam kalangan masyarakat luar lingkungan kuil lalu terkurangnya rasa gerun seperti yang dialami generasi-generasi sebelumnya

Jenis
-----

Yokai sering juga dikelaskan kepada beberapa kelompok termasuk:

* ***ayakashi*** (あやかし)
* ***mononoke*** (物の怪, malah sering bertindih pengungkapan)
* ***mamono*** (魔物)

Lihat juga
----------

* Yaoguai
* Kappa
* Tengu
* Yūrei
* Oni
* Obake
* Shigeru Mizuki
* Kijimunaa dan makhluk-makhluk legenda lain dari Kepulauan Ryukyu
* Onryō
* Senarai makhluk-makhluk legenda dalam mitologi Jepun

Rujukan
-------

1. ↑  草双紙 といわれる 絵本 で、ジャンルごとにより表紙が色分けされていた。黄表紙は大人向けのもので、その他に赤や青がある。
2. ↑  湯本豪一 (2008). "遊びのなかの妖怪". Dalam 講談社コミッククリエイト編 (penyunting). *DISCOVER妖怪 日本妖怪大百科*. KODANSHA Official File Magazine. VOL.10. 講談社. m/s. 30–31頁. ISBN 978-4-06-370040-4. `|volume=` has extra text (bantuan)
3. ↑  北原保雄他編 (1976). 日本国語大辞典. **第12巻** (ed. 第2版). 小学館. m/s. 1361. ISBN 978-4-09-522012-3.
4. ↑  松村明編 (2006). *大辞林* 大辞林 (ed. 第3版). 三省堂. m/s. 2531. ISBN 978-4-385-13905-0.

Pautan luar
-----------

* (Inggeris) Youkai dan Kaidan (Fail PDF)
* (Inggeris) *The Obakemono Project*

| * l
* b
* s
Mitologi dan cerita rakyat Jepun |
| --- |
| Teks dan cerita rakyat mitos | Kojiki · Nihon Shoki · Otogizōshi · Yotsuya Kaidan · Urashima Tarō · Kintarō · Momotarō · Tamamo-no-Mae |  |
| Dewa-dewa | Izanami · Izanagi · Amaterasu · Susanoo · Ame-no-Uzume · Inari · Senarai dewa-dewa · Kami · Tujuh Dewa Tuah |
| Makhluk-makhluk lagenda | Oni · Kappa · Tengu · Tanuki · Fox · Yōkai · Naga |
| Lokasi mitos dan suci | Gunung Hiei · Gunung Fuji · Izumo · Ryūgū-jō · Takamagahara · Yomi |
| **Agama** · **Objek-objek suci** · **Makhluk dan semangat** |